पत्रकार महोदय खुश थे, विभाग भी उन्‍हें उपकृत करके खुश था, पर राष्‍ट्रीय सहारा की खबर में जश्‍न में खलल डाल दिया. खबर में पैसे पाने वालों की सूची में आशीष कुमार मिश्र नाम भी आ गया और शुरू हो गई बेचारे की खुशियों में खलल. प्रबंधन को भी पैसा वाली बात पता चल गई. और शुरू हो गई आशीषजी से पूछताछ. प्रबंधन ने पूछा भइया किस मद में शिक्षा विभाग ने आपको पैसा दिया है, वो भी पांच लाख में पांच हजार कम. ऐसा कौन सा काम आपने कर दिया कि शिक्षा विभाग आप पर मोहित हो गया है. इतनी पूछताछ होती तो गनीमत थी कि कुछ भी बताकर बचा जा सकता था. पर बताया जा रहा है कि प्रबंधन ने जांच की कार्रवाई शुरू कर दी है.